เซี่ยงไฮ้คอมโพสิตปิดบวก 13.88 จุด สอดคล้องตลาดภูมิภาค
เซี่ยงไฮ้คอมโพสิตปิดบวก 13.88 จุด สอดคล้องตลาดภูมิภาค
20 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 13.88 จุด หรือ 0.43% ปิดที่ 3,244.86 จุด เช่นเดียวกับตลาดหุ้นส่วนใหญ่ในภูมิภาค
ธนาคารเพื่อการพัฒนาแห่งเอเชีย (ADB) ได้ปรับเพิ่มคาดการณ์เศรษฐกิจจีนในปีนี้ขึ้นสู่ระดับ 6.7% จากระดับ 6.5% และปรับเพิ่มคาดการณ์เศรษฐกิจในปี 2561 ขึ้นสู่ระดับ 6.4% จากระดับ 6.2%
บริษัท ไชน่า โอเรียนท์ แอสเสท เมเนจเมนท์ หนึ่งในบริษัทบริหารสินทรัพย์ของจีน ออกมาคาดการณ์ว่า ธนาคารพาณิชย์ของจีนจะเผชิญกับสัดส่วนหนี้เสียในระดับค่อนข้างทรงตัวและลดลงเล็กน้อยในไตรมาสที่จะถึงนี้
ในช่วงไตรมาสที่ 4 ของปีที่ผ่านมา สัดส่วนหนี้เสียได้ปรับตัวลงเป็นครั้งแรกนับตั้งแต่ปี 2555 อยู่ที่ 1.74% และยังคงทรงตัวต่อเนื่องมาจนถึงไตรมาสแรกของปี 2560